RESOLUCIÓN do 28 de outubro de 2009, da Secretaría Xeral da Emigración, pola que se acorda facer pública a relación de candidatos que obtiveron bolsa ao abeiro da Resolución do 25 de xuño de 2009 pola que se establecen e regulan os programas de bolsas destinadas aos cidadáns galegos residentes no exterior para a realización de estudos universitarios e de formación profesional durante o curso 2009-2010, así como a relación das solicitudes denegadas.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 16/11/2009

A resolución da Secretaría Xeral da Emigración do 25 de xuño de 2009, publicada no DOG nº 127, do 1 de xullo, establece e regula os programas de bolsas destinadas aos cidadáns galegos residentes no exterior para a realización de estudos universitarios e de formación profesional durante o curso académico 2009-2010.
Vista a proposta de resolución definitiva efectuada polo órgano instrutor, á vista dos respectivos informes das comisións seleccionadoras, esta secretaría xeral, en aplicación da disposición adicional segunda do Decreto 325/2009, do 18 de xullo, de estrutura orgánica dos órganos superiores dependentes da Xunta de Galicia polo que se desconcentra no secretario xeral da Emigración a competencia para a resolución das axudas do seu respectivo ámbito de competencia,
RESOLVE:
Conceder unha bolsa segundo a proposta do órgano instrutor ás persoas relacionadas no anexo I, polos importes que en cada caso se sinalan, con cargo a aplicación orzamentaria 04.50.312C.480.0.-Accións políticas migratorias, dos orzamentos xerais da Comunidade Autónoma de Galicia para o ano 2009-2010, para a realización de estudos de formación profesional e universitarios nalgunha das tres universidades que conforman o sistema universitario de Galicia durante o curso académico 2009-2010.
Denegar as bolsas ás persoas relacionadas no anexo II polo motivo que se indica.
Declarar deserta a convocatoria do programa 3 (formación profesional) por non se ter presentado solicitudes.
Os beneficiarios relacionados no anexo I deberán remitir á Secretaría Xeral da Emigración no prazo de 30 días, contados desde o día seguinte ao da publicación desta resolución no Diario Oficial de Galicia, a seguinte documentación:
a) Xustificante orixinal ou debidamente cotexado que acredite a realización da matrícula dos estudos que se vaian realizar.
b) No caso de concesión de axuda de viaxe, deberá achegar a factura correspondente ou documentación xustificativa que acredite a realización da viaxe e o seu pagamento.
c) Certificación do número de conta bancaria da cal o solicitante da bolsa sexa titular. No número de conta constará o código conta cliente, comprensivo dos códigos que identifican o banco, a oficina, o díxito de control e o número da conta en que se aboará o importe da bolsa.
d) Declaración xurada de que non ten concedidas outras bolsas ou axudas financiadas con fondos públicos ou privados, así como soldos ou salarios que impliquen vinculación contractual ou estatutaria do bolseiro ou calquera tipo de ingresos pola prestación de servizos profesionais ou a realización de traballo remunerado.
e) Enderezo para efectos de notificacións e teléfono de contacto en Galicia.
f) Declaración responsable de estar ao día no cumprimento das obrigas tributarias e coa seguridade social e de non ter débedas coa Administración pública da Comunidade Autónoma de Galicia.
Transcorrido este prazo sen que se achegue a citada documentación, considerarase que o/a interesado/a renuncia á bolsa concedida.
Unha vez presentada a documentación xustificativa, a Secretaría Xeral da Emigración procederá ao aboamento do 70% do importe da bolsa concedida mediante transferencia bancaria. O último pagamento, correspondente ao 30% restante, farase efectivo de xeito similar despois de que o/a bolseiro/a presente na Secretaría Xeral da Emigración, antes do 30 de setembro de 2010, certificación académica dos estudos realizados durante o desfrute da bolsa ou informe do titor ou director do grupo de investigación en relación co cumprimento das súas obrigas como bolseiro durante os meses de duración da bolsa.
Contra esta resolución, que pon fin á vía administrativa, poderase interpoñer, potestativamente, recurso de reposición ante o secretario xeral da Emigración no prazo dun mes contado a partir do día seguinte ao da publicación no Diario Oficial de Galicia, segundo o disposto na Lei de réxime xurídico das administracións públicas e do procedemento administrativo común.
Tamén poderá o interesado interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación no Diario Oficial de Galicia, segundo o previsto na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de outubro de 2009.
J. Santiago Camba Bouzas
Secretario xeral da Emigración
Ver referencia pdf "22400D002P008.PDF"
Ver referencia pdf "22400D003P010.PDF"